Tiedoksi:	Oikeusministeriö

Viitanen Johanna <johanna.viitanen@somero.fi> aika 22.01.2008 13:36:28
Vastaanottaja:	"'kirjaamo.om@om.fi'" <kirjaamo.om@om.fi> Kopio:
Aihe:	Someron kaupunginhallituksen ptk-ote 14.1.2008 § 5 , tiedoksi
Lausuntopyyntö oikeusministeriön työryhmän mietinnöstä / käräjäoikeusverkoston kehittäminen

Oikeusministeriö on pyytänyt 23.11.2007 lausuntoa oikeusministeriön työryhmän mietinnöstä 'Käräjäoikeusverkoston kehittäminen'. Lausunto on pyydetty toimittamaan viimeistään 31.1.2008.

Työryhmä ehdottaa, että käräjäoikeuksia olisi tulevaisuudessa 25. Niistä 21:ssä olisi yli 10.000 asukasta. Tavoitteena olisi, että käräjäoikeuksissa olisi vähintään kymmenen tuomaria.

Kussakin maakunnassa olisi pääosin yksi käräjäoikeus. Työryhmä ehdottaa, että käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa. Useimpiin käräjäoikeuksiin tarvitaan ehdotuksen johdosta lisää toimitilaa, mistä syystä ehdotuksen toteuttaminen kestäisi käytännössä useita vuosia. Siirtymävaiheen aikana useissa käräjäoikeuksissa lakkaava käräjäoikeus toimisi väliaikaisena sivukansliana. Käräjäoikeuksien uudet tuomiopiirit tulisi työryhmän käsityksen mukaan toteuttaa samaan aikaan, kun kiinteistö- ja kirjaamisasiat siirretään käräjäoikeuksilta Maanmittauslaitokselle.

Ehdotuksen mukaan Somero kuuluisi Turun käräjäoikeuden tuomiopiiriin . Turun käräjäoikeuden toimipaikkoina olisivat Turussa sijaitseva pääkanslia sekä Uudenkaupungin ja Salon istuntopaikat. Nykyinen Salon käräjäoikeus toimisi väliaikaisena sivukansliana, kunnes vuokrasopimus voidaan irtisanoa.

Työryhmän näkemyksen mukaan haastemiesten toimitilojen tulisi jatkossakin sijaita paikallisen tarpeen mukaisesti käräjäoikeuden pääkanslian tai istuntopaikan yhteydessä sekä tarvittaessa myös erikseen vuokrattavissa tiloissa. Niiden osalta työryhmä ei ole tehnyt yksityiskohtaista ehdotusta, koska asian harkitsemiseen parhaat edellytykset on käräjäoikeuksilla itsellään.

Ehdotus kj:	Kaupunginhallitus päättää todeta, että sillä ei ole ko. asian suhteen huomauttamista.

Päätös:	Hyväksyttiin.